CELEX: 62021TN0036
Language: sk
Date: 2021-01-25 00:00:00
Title: Vec T-36/21: Žaloba podaná 25. januára 2021 – PO/Komisia

29.3.2021   
            
            
               SK
            
            
               Úradný vestník Európskej únie
            
            
               C 110/32
            
         
      Žaloba podaná 25. januára 2021 – PO/Komisia
      (Vec T-36/21)
      (2021/C 110/36)
      Jazyk konania: francúzština
      
         Účastníci konania
      
      
         Žalobca: PO (v zastúpení: L. Levi a A. Blot, advokátky)
      
         Žalovaná: Európska komisia
      
         Návrhy
      
      Žalobca navrhuje, aby Všeobecný súd:
      
                  —
               
               
                  vyhlásil túto žalobu za prípustnú a dôvodnú,
               
            v dôsledku toho:
      
                  —
               
               
                  zrušil rozhodnutie z 29. apríla 2020, ktorým sa žalobcovi oznámilo, že jeho žiadosť o preskúmanie podaná proti rozhodnutiu, že jeho meno nebude zaradené na „rezervný zoznam“ pre externé výberové konanie EPSO/AD/338/17, bola zamietnutá,
               
            
                  —
               
               
                  v prípade potreby zrušil rozhodnutie Komisie zo 14. októbra 2020, ktorým sa zamietla sťažnosť žalobcu,
               
            
                  —
               
               
                  uložil náhradu majetkovej a nemajetkovej škody spôsobenej žalobcovi,
               
            
                  —
               
               
                  uložil žalovanej povinnosť nahradiť trovy konania.
               
            
         Dôvody a hlavné tvrdenia
      
      Na podporu svojej žaloby, žalobca uvádza tri žalobné dôvody.
      
                  1.
               
               
                  Prvý žalobný dôvod je založený na porušení článku 21 Charty základných práv Európskej únie (ďalej len „Charta“), porušení článku 1d Služobného poriadku úradníkov Európskej únie (ďalej len „služobný poriadok“), porušení článku 5 smernice Rady 2000/78/ES z 27. novembra 2000, ktorá ustanovuje všeobecný rámec pre rovnaké zaobchádzanie v zamestnaní a povolaní (Ú. v. ES L 303, 2000, s. 16; Mim. vyd. 05/004, s. 79), na porušení článku 2 Dohovoru Organizácie Spojených národov, na porušení zásady zákazu diskriminácie, ako aj na nevykonaní primeraných úprav.
               
            
                  2.
               
               
                  Druhý žalobný dôvod je založený na povinnosti uviesť odôvodnenie.
               
            
                  3.
               
               
                  Tretí žalobný dôvod je založený na porušení povinnosti starostlivosti.